b'\n_START_ARTICLE_\nLodi (pokrajina)\n_START_SECTION_\nZgodovinske zanimivosti\n_START_PARAGRAPH_\nZgodovinska samostojnost dana\xc5\xa1nje pokrajine sega dale\xc4\x8d v preteklost, saj so jo Rimljani priznali \xc5\xbee leta 89 pr. n. \xc5\xa1t. Tudi Katoli\xc5\xa1ka de\xc5\xbeela Lombardija je \xc5\xbee leta 374 ustanovila \xc5\xa1kofijo Lodi, kljub bli\xc5\xbeini Milana, ki je tedaj postal nad\xc5\xa1kofija. V srednjem veku je mesto u\xc5\xbeivalo dolo\xc4\x8deno samostojnost in ekonomsko blaginjo, kar je razvidno predvsem iz popolne bonifikacije ob\xc5\xa1irnega ozemlja, ki ne bi bila mogo\xc4\x8da za nepomembno vazalsko naselje. Leta 1757 so avstro-ogrske oblasti uradno ustanovile Pokrajino Lodi, ki je pa bila ukinjena leta 1869, ko je pri\xc5\xa1la pod Kraljevino Sardinijo. Italijanske oblasti so jo spet obnovile leta 1992; \xc4\x8deprav je bil glavni namen tega zakona, da se zmanj\xc5\xa1ajo upravne pristojnosti Milanske pokrajine, so ga Lodi\xc5\xbeani smatrali za "zgodovinsko pravico".'